******



**Anul 2023 – numărul 32**

**7 – 11 august**

***Din conținutul acestui număr*:**

[Repere din agenda publică a conducerii Instituţiei Prefectului - Judeţul Hunedoara în perioada 7 – 11 august 2023 3](#_Toc143066699)

[Selecție de Acte normative apărute în Monitorul Oficial al României în perioada 7 – 11 august, 2023 4](#_Toc143066700)

[Comunicate de presă ale Guvernului României 5](#_Toc143066701)

[Premierul Marcel Ciolacu: Salut organizarea Forumului de Afaceri Româno-German din septembrie, de la Berlin, și noile perspective de investiții pe care le oferă 5](#_Toc143066702)

[Prim-ministrul României Marcel Ciolacu l-a primit pe ambasadorul James O’Brien, coordonatorul Biroului pentru aplicarea Sancțiunilor din cadrul Departamentului de Stat al SUA 5](#_Toc143066703)

[Premierul Marcel Ciolacu: Este deosebit de util un proces dinamic de consultare cu asociațiile reprezentantive ale tinerei generații 6](#_Toc143066704)

[Informaţie Europeană 7](#_Toc143066705)

[NOUTĂȚI – Informații UTILE 7](#_Toc143066706)

[Instrucțiuni orientative privind completarea cererii de finanțare pentru PEO și PIDS 7](#_Toc143066707)

[MDLPA: Finanțarea proiectelor de cooperare România-Ucraina în domeniul culturii și al turismului este amânată! 7](#_Toc143066708)

[MDLPA: Localități din 31 de județe primesc finanțare pentru 68 de noi proiecte de infrastructură 8](#_Toc143066709)

[Datele cumulative referitoare la implementarea Programului Tranziție Justă, transmise către Comisia Europeană 8](#_Toc143066710)

[ADR Vest preia implementarea a cinci priorități de investiții din cadrul Programului Sănătate 9](#_Toc143066711)

[MIPE: Aproximativ 2,5 milioane carduri „Sprijin pentru România” vor fi alimentate cu o nouă tranșă 10](#_Toc143066712)

[Ghidul revizuit pentru finanțarea IMM-urilor din cadrul Programului Tranziție Justă va fi relansat în consultare publică 10](#_Toc143066713)

[Consultări publice 11](#_Toc143066714)

[Fondul pentru Modernizare: Ghidul pentru producerea energiei din surse regenerabile pentru autoconsum - sector public, lansat în consultare! 11](#_Toc143066715)

[Ghidul general aferent Programelor Naționale 2021-2027 Afaceri Interne, lansat în consultare publică 12](#_Toc143066716)

[MADR: Consultări privind modificarea Planului Strategic PAC 12](#_Toc143066717)

[Ghidul general aferent Programelor Naționale 2021-2027 Afaceri Interne, lansat în consultare publică 13](#_Toc143066718)

[MADR: Consultări privind modificarea Planului Strategic PAC 13](#_Toc143066719)

[POCU: Ghidul Solicitantului privind sprijinirea cetățenilor ucraineni, străini sau apatrizi care provin din zona conflictului armat din Ucraina, în consultare publică 14](#_Toc143066720)

[PNRR 14](#_Toc143066721)

[PNRR: Ghidul pentru îmbunătățirea infrastructurii liceelor cu profil preponderent agricol, lansat în consultare publică 14](#_Toc143066722)

[Calendarul actualizat al apelurilor PNRR 15](#_Toc143066723)

[PNRR: La mijlocul lunii august se vor lansa două apeluri de proiecte pentru dezvoltarea sistemului de telemedicină la nivel național și digitalizarea MS și a subordonatelor 15](#_Toc143066724)

[Apeluri – Finanțări 15](#_Toc143066725)

[MCID: S-a aprobat ordinul privind lansarea Competiției pentru subvenționarea literaturii tehnico-științifice în anul 2023, etapa a II a 15](#_Toc143066726)

[ADR Vest a lansat un nou apel de proiecte în cadrul PR Vest, pentru universități 15](#_Toc143066727)

[Din Actualitatea Europeană 16](#_Toc143066728)

[Sofia Scarlat din România a fost selectată în calitate de membru al Comitetului consultativ al tinerilor pentru parteneriate internaționale 2023-2025 al Uniunii Europene 16](#_Toc143066729)

[Ajutoare de stat: Comisia aprobă o schemă a României în valoare de 200 milioane EUR având ca scop compensarea proprietarilor de păduri pentru restricțiile de exploatare 18](#_Toc143066730)

[Ziua Internațională a Popoarelor Indigene: Declarația Înaltului Reprezentant, în numele Uniunii Europene 18](#_Toc143066731)

[Belarusul: declarația Înaltului Reprezentant, în numele Uniunii Europene, cu privire la împlinirea a trei ani de la alegerile prezidențiale frauduloase 19](#_Toc143066732)

Repere din agenda publică a conducerii Instituţiei Prefectului - Judeţul Hunedoara   
în perioada 7 – 13 august 2023

Facem cunoscute publicului următoarele acțiuni din agenda publică a domnului Călin Petru MARIAN, prefectul județului Hunedoara și a domnului SZÉLL Lőrincz, subprefectului județului Hunedoara:

| *Eveniment* | ***Data*** |
| --- | --- |
| *Întâlnire operativă cu șefii și coordonatorii structurilor de specialitate din Instituția Prefectului - județul Hunedoara.* | ***7 august*** |
| *Participare la finalizarea proiectului #HERCULES, organizat de Direcția Județeană pentru Sport și Tineret Hunedoara.* | ***8 august*** |
| *Vizită de lucru la Gara din Simeria - investiție parte componentă a Coridorului IV Pan-European pentru circulația trenurilor de mare viteză.* | ***8 august*** |
| *Întâlnire de lucru cu ministrului transporturilor și infrastructurii, Sorin Grindeanu.* | ***9 august*** |
| *Participare la ceremonia de finalizare a proiectului „Fotbalul este mai mult decât un joc", proiect cofinanțat din Fondul Social European prin Programul Operațional Capacitate Administrativă 2014-2020.* | ***10 august*** |
| *Întâlnire de lucru cu reprezentanți ai autorităților și instituțiilor publice implicate în organizarea Serbărilor Naționale Țebea 2023.* | ***10 august*** |
| *Participare la deschiderea Bursei Locurilor de Muncă, eveniment organizat de Agenția Județeană pentru Ocuparea Forței de Muncă Hunedoara, în parteneriat cu Eurojobs.* | ***10 august*** |
| *Întâlnire de lucru cu reprezentanții IPJ Hunedoara, ISU Hunedoara, IJJ Hunedoara, SJPI Hunedoara.* | ***11 august*** |
| *Participare la Zilele Orașului Călan.* | ***12 august*** |
| *Participare la Festivalul Plăcintelor Pădurenești din comuna Cerbăl.* | ***13 august*** |

Cancelaria Prefectului

🏵🏵🏵

http://www.expert-monitor.ro/LexMonitor/interfete/img/expertmonitor.jpg

Selecție de Acte normative apărute în Monitorul Oficial al României   
în perioada  7 – 11 august, 2023

**M. Of. nr. 728/8 august 2023**

* Nr. **652** / **3 August 2023**, Guvernul României - Hotărâre privind aprobarea Programului pentru școli al României în perioada 2023-2029, precum și pentru stabilirea bugetului pentru implementarea acestuia în anul școlar 2023-2024.

**M. Of. nr. 729/8 august 2023**

* Nr. **153** / **27 Iulie 2023**, Comisia Națională pentru Controlul Activităților Nucleare - Ordin privind aprobarea Metodologiei pentru determinarea concentrației de radon în aerul din interiorul clădirilor și de la locurile de muncă.
* Nr. **317** / **4 August 2023**, Ministerul Agriculturii și Dezvoltării Rurale - Ordin pentru modificarea și completarea Ordinului ministrului agriculturii și dezvoltării rurale nr. 80/2023 privind criteriile de eligibilitate, documentele justificative, condițiile și modul de implementare a intevențiilor aferente sectoarelor vegetal și zootehnic prevăzute la art. 1 alin. (2) lit. a)-c) din Hotărârea Guvernului nr. 1.571/2022 privind stabilirea cadrului general de implementare a intervențiilor aferente sectoarelor vegetal și zootehnic din cadrul Planului strategic PAC 2023-2027, finanțate din Fondul european de garantare agricolă și de la bugetul de stat.

**M. Of. nr. 730/8 august 2023**

* Nr. **654** / **3 August 2023**, Guvernul României- Hotărâre privind modificarea art. 1 alin. (10) din Normele metodologice de aplicare a Ordonanței de urgență a Guvernului nr. 110/2017 privind Programul de susținere a întreprinderilor mici și mijlocii și a întreprinderilor mici cu capitalizare de piață medie - IMM INVEST ROMÂNIA, aprobate prin Hotărârea Guvernului nr. 282/2020, precum și pentru reglementarea unor măsuri privind plata ajutorului de stat sub formă de grant.

**M. Of. nr. 734/9 august 2023**

* Nr. **180** / **2 August 2023**, Ministerul Economiei, Antreprenoriatului și Turismului - Ordin pentru aprobarea Normelor metodologice privind condițiile și criteriile pentru selecționarea, școlarizarea, atestarea și utilizarea ghizilor de turism.
* Nr. **5344** / **9 August 2023**, Ministerul Educației - Ordin privind aprobarea programei școlare pentru disciplina de studiu obligatorie Istoria evreilor. Holocaustul, clasa a XI-a/a XII-a, învățământ liceal și profesional.

**M. Of. nr. 735/9 august 2023**

* Nr. **91** / **12 Iulie 2023**, Autoritatea Națională Sanitară Veterinară și pentru Siguranța Alimentelor - Ordin pentru modificarea anexei nr. 1 la Ordinul președintelui Autorității Naționale Sanitare Veterinare și pentru Siguranța Alimentelor nr. 35/2016 privind aprobarea Normelor metodologice de aplicare a Programului acțiunilor de supraveghere, prevenire, control și eradicare a bolilor la animale, a celor transmisibile de la animale la om, protecția animalelor și protecția mediului, de identificare și înregistrare a bovinelor, suinelor, ovinelor, caprinelor și ecvideelor, precum și a Normelor metodologice de aplicare a Programului de supraveghere și control în domeniul siguranței alimentelor.

**M. Of. nr. 737/10 august 2023**

* Nr. **28** / **10 August 2023**, Guvernul României - Ordonanță pentru stabilirea unor măsuri necesare optimizării procesului de implementare a proiectelor finanțate din fonduri externe nerambursabile.
* Nr. **29** / **10 August 2023**, Guvernul României - Ordonanță pentru modificarea și completarea Ordonanței de urgență a Guvernului nr. 195/2002 privind circulația pe drumurile publice.
* Nr. **709** / **10 August 2023**, Guvernul României - Hotărâre privind punerea în aplicare a prevederilor art. IV din Ordonanța Guvernului nr. 26/2023 pentru modificarea art. 942 din Legea nr. 95/2006 privind reforma în domeniul sănătății și pentru modificarea și completarea Legii nr. 293/2022 pentru prevenirea și combaterea cancerului.
* Nr. **4493** / **10 August 2023**, Ministerul Educației / Nr. **2508** / **10 August 2023**, Ministerul Sănătății - Rectificare referitoare la Ordinul ministrului sănătății și al ministrului educației nr. 2.508/4.493/2023 pentru aprobarea Metodologiei privind asigurarea asistenței medicale a antepreșcolarilor, preșcolarilor, elevilor din unitățile de învățământ preuniversitar și studenților din instituțiile de învățământ superior pentru menținerea stării de sănătate a colectivităților și pentru promovarea unui stil de viață sănătos.

**M. Of. nr. 738/11 august 2023**

* Nr. **20645** / **3 August 2023**, Ministerul Familiei, Tineretului și Egalității de șanse - Ordin privind aprobarea Metodologiei pentru Concursul național de proiecte de tineret și studenți.
* Nr. **20646** / **3 August 2023**, Ministerul Familiei, Tineretului și Egalității de șanse - Ordin privind aprobarea Metodologiei pentru organizarea de proiecte de tineret proprii.

Sursa: Monitorul Oficial al României - <http://www.monitoruloficial.ro/RO/article--e-Monitor.html>

🏵🏵🏵

Comunicate de presă ale Guvernului României

Premierul Marcel Ciolacu: Salut organizarea Forumului de Afaceri Româno-German din septembrie, de la Berlin, și noile perspective de investiții pe care le oferă

Prim-ministrul Marcel Ciolacu a avut astăzi, la Palatul Victoria, o întrevedere cu ambasadorul Republicii Federale Germania în România, E.S. Peer Gebauer, care se înscrie în linia intensificării dialogului bilateral la cel mai înalt nivel care a avut loc pe tot parcursul anului 2023.  
În cadrul discuțiilor purtate astăzi, au fost aprofundate temele abordate cu prilejul vizitei oficiale pe care premierul Marcel Ciolacu a efectuat-o la Berlin, la începutul lunii iulie. Obiectivul comun este dinamizarea cooperării economice în sectoare precum energia verde, infrastructura critică, digitalizare, cercetare și inovare.  
În acest context, șeful Executivului român a salutat organizarea Forumului de Afaceri Româno-German programat să aibă loc la sfârșitul lunii septembrie, la Berlin.

*”Sperăm ca prin organizarea acestui eveniment să consolidăm trendul ascendent al cooperării dintre țările noastre și să atragem noi investiții germane în România în sectoare-cheie”*, a declarat premierul Marcel Ciolacu, menționând, totodată, deschiderea Guvernului României pentru încurajarea mediului antreprenorial, dar și a investițiilor străine.

Întrevederea de la Palatul Victoria dintre prim-ministrul Marcel Ciolacu și ambasadorul Republicii Federale Germania în România, E.S. Peer Gebauer a prilejuit, de asemenea, o discuție privind cooperarea bilaterală pe palierul securității la Marea Neagră, în contextul agresiunii ruse asupra Ucrainei.  
În acest sens, E.S. Peer Gebauer a mulțumit României pentru rolul important pe care îl joacă în acest context de securitate dificil și, de asemenea, pentru cooperarea în cadrul Coridoarelor Securității, care asigură tranzitul cerealelor ucrainene, esențiale pentru securitatea alimentară la nivel global.  
La rândul său, premierul Marcel Ciolacu a transmis mulțumiri Germaniei pentru susținerea importantă pe care a exprimat-o în favoarea aderării României la Spațiul Schengen. ”Ne bazăm în continuare pe acest sprijin”, a declarat prim-ministrul român.

\*

Prim-ministrul României Marcel Ciolacu l-a primit pe ambasadorul James O’Brien, coordonatorul Biroului pentru aplicarea Sancțiunilor din cadrul Departamentului de Stat al SUA

Convorbirile s-au concentrat asupra climatului de securitate la Marea Neagră, în contextul recentelor atacuri rusești asupra unor obiective de infrastructură din Ucraina.  
Prim-ministrul român a salutat adoptarea de către Administrația SUA a Strategiei privind Marea Neagră, precum și deschiderea Guvernului României de a conlucra strâns în perioada următoare pentru realizarea obiectivelor strategiei.

Partea română a exprimat, totodată, aprecierea pentru adoptarea de către Senatul american, a legii privind autorizarea bugetului apărării SUA (National Defense Authorization Act/NDAA), care include și proiectul de lege Black Sea Security Act. Acesta reprezintă un nou semnal privind sprijinul puternic, bipartizan, de care securitatea Mării Negre, ca regiune de importanță strategică pentru comunitatea euro-atlantică, se bucură la nivelul Congresului SUA și care se alătură deciziilor importante, de conturare a unui cadru strategic de abordare a regiunii Mării Negre de către Administrația SUA, inclusiv în urma dialogului și consultării apropiate cu România.

În acest context, cei doi oficiali au reafirmat sprijinul pentru securitatea și stabilitatea Republicii Moldova, ca parte esențială pentru securitatea regiunii Mării Negre.

Premierul Marcel Ciolacu a reafirmat decizia României de a sprijini Ucraina pentru continuarea exporturilor de cereale către piețele globale, după decizia unilaterală a Federației Ruse de a nu prelungi Inițiativa privind Cerealele la Marea Neagră și a prezentat măsurile complexe implementate de Guvern pentru îmbunătățirea conectivității transfrontaliere cu Ucraina, ceea ce a contribuit la creșterea capacităților de tranzit la punctele de frontieră.

Pentru partea română, rămâne o prioritate utilizarea și dezvoltarea capacităților de tranzit deja existente și angrenarea sprijinului, inclusiv financiar, al Statelor Unite ale Americii și al Comisiei Europene pentru proiecte ce vizează creșterea capacităților de stocare și export prin porturile de la Galați și Constanța.  
Întrevederea a prilejuit o bună oportunitate de a trece în revistă cooperarea economică, precum și schimburile comerciale bilaterale în creștere, dar și investițiile americane din România.  
Au fost evidențiate și apreciate, de asemenea, eforturile comune privind progresele în materie de includere a României în Programul Visa Waiver.

\*

Premierul Marcel Ciolacu: Este deosebit de util un proces dinamic de consultare cu asociațiile reprezentantive ale tinerei generații

Premierul Marcel Ciolacu a avut astăzi consultări cu reprezentanții Forumului European de Tineret și cu cei ai Consiliului Tineretului din România, parte a dialogului instituțional constant al Guvernului cu asociațiile reprezentative din sectoarele sociale și asociative.

*”Este extrem de important să avem consultări permanente cu tinerii pentru a reduce decalajul între generații și, îndeosebi, între generația tânără și decidenți. Tinerii au capacitatea de a se adapta și a acumula rapid cunoștințe, informații, de a veni cu soluții novatoare. Constat cum programele de internship derulate atât la nivelul Guvernului, cât și al Parlamentului, aduc reale beneficii nu doar tinerilor, ci și instituțiilor publice. Din aceste considerente este deosebit de util un proces dinamic de consultare cu asociațiile reprezentantive ale tinerei generații”*, a afirmat premierul Marcel Ciolacu.

*”Avem nevoie de viziunea, angajamentul și responsabilitatea tinerilor, iar faptul că suntem aici, împreună, ne dă tuturor o noua perspectivă de viitor. Problemele tinerilor nu sunt puține, dar cu sprijinul prim-ministrului Marcel Ciolacu și al Guvernului României, multe dintre ele își vor găsi rezolvare. Noua Lege a Educației vine în sprijinul tinerilor pentru a crea cât mai multe oportunități și a consolida relația dintre cele două generații. Împreună vom contribui la creșterea noilor lideri, atât la nivel național, cât si european”*, a declarat ministrul Familiei, Tineretului și Egalității de Șanse, Natalia Intotero.

Reprezentanții Forumului European de Tineret au salutat bunele practici la nivelul Guvernului privind derularea Programului Oficial de Internship, care, în acest an oferă 150 de locuri. Stagiarii înscriși în acest program primesc, potrivit Legii 176/2018 privind internshipul, o indemnizație lunară reprezentând cel puțin 50% din salariul minim brut pe economie.

De asemenea, reprezentanții Forumului European de Tineret au arătat că este nevoie de impulsionarea consultărilor între organizațiile de tineret și autoritățile publice, având în vedere că tema tineretului necesită o abordare integrată la nivelul Guvernului și ministerelor.

Prezenți la discuții, reprezentații Consiliului Tineretului din România au apreciat finalizarea Strategiei Naționale pentru Tineret de către Ministerul Familiei, Tineretului și Egalității de Șanse și au subliniat importanța colaborării interministeriale în vederea atingerii obiectivelor cuprinse în acest document.  
La întâlnirea de la Palatul Victoria au mai participat, alături de prim-ministrul Marcel Ciolacu, ministrul Familiei, Tineretului și Egalității de Șanse, Natalia Intotero, șeful Cancelariei Prim-ministrului, Mihai Ghigiu, și reprezentanții Cancelariei - secretarul de stat Mihai Constantin, consilierul de stat Ruxandra Ivan și consilierul de stat Victoria Stoiciu.

Sursa: Guvernul României - <https://gov.ro/ro/media/comunicate>

🏵🏵🏵

Informaţie Europeană

|  |  |
| --- | --- |
| Logoul Consiliului UE și al președinției spaniole | **Președinția spaniolă a Consiliului UE:**  **1 iulie-31 decembrie 2023**  Spania deține pentru a cincea oară președinția Consiliului UE. Mottoul: „Europa, mai aproape” aduce în atenție spiritul apropierii umane, politice și instituționale.  Spania a identificat patru priorități pentru lucrările din perioada în care va deține președinția Consiliului:   * reindustrializarea UE și asigurarea **autonomiei** sale **strategice** deschise * înregistrarea de progrese în ceea ce privește**tranziția verde** și **adaptarea la schimbările de mediu** * promovarea unei **justiții sociale și economice sporite** * consolidarea **unității europene**   ***În ultimele decenii, Europa a arătat cât de mult poate face pentru Spania. A sosit momentul ca Spania să arate lumii cât de mult poate face pentru Europa. Țara noastră preia președinția prin rotație a Consiliului Uniunii Europene cu modestie și recunoștință, dar și cu ambiție, fiind hotărâtă să folosească acest instrument pentru a îmbunătăți viața cetățenilor.*** *- Prim-ministrul Spaniei, Pedro Sánchez, prezentarea priorităților politice ale președinției spaniole, 15 iunie 2023*   * [**Site-ul președinției spaniole**](https://spanish-presidency.consilium.europa.eu/en/) * [**Prioritățile președinției spaniole**](https://spanish-presidency.consilium.europa.eu/en/programme/priorities/) |

🏵🏵🏵

NOUTĂȚI – Informații UTILE

Instrucțiuni orientative privind completarea cererii de finanțare pentru PEO și PIDS

Ministerul Investițiilor și Proiectelor Europene a publicat joi, 10 august 2023, Instrucțiuni orientative privind completarea cererii de finanțare pentru ***Programul Educație și Ocupare (PEO) 2021-2027*** și ***Programul Incluziune și Demnitate Socială (PIDS) 2021-2027***.

**Documente**

[PEO - Instrucțiuni orientative privind completarea cererii de finanțare.pdf](https://www.fonduri-structurale.ro/descarca-document/64846)

[PIDS - Instrucțiuni orientative privind completarea cererii de finanțare.pdf](https://www.fonduri-structurale.ro/descarca-document/64847)

Sursa: MIPE

\*

**MDLPA: Finanțarea proiectelor de cooperare România-Ucraina în domeniul culturii și al turismului este amânată!**

Ministerul Dezvoltării, Lucrărilor Publice şi Administraţiei a anunțat miercuri, 9 august 2023, decizia Comitetului de Monitorizare al Programului Interreg NEXT România-Ucraina de a amâna finanțarea proiectelor cu valoarea mică din domeniul turismului și al culturii, din cauza situației curente din Ucraina.

Ținând cont de situația curentă din zona acoperită de Programul Interreg NEXT România-Ucraina pe partea ucraineană (oblasturile Ivano-Frankivsk, Zakarpattya, Cernăuți, Odesa), cauzată de agresiunea Rusiei asupra țării vecine, MDLPA a declarat că derularea de proiecte cu valoare mică, ce vizează restaurarea monumentelor istorice, reabilitarea căilor de acces către acestea, precum și activitățile de promovare a turismului în această zonă, nu va putea fi susținută.

Conform comunicatului oficial, fondurile alocate acestui domeniu vor face obiectul unui nou apel de proiecte, care va fi lansat ulterior, în funcție de evoluția situației din Ucraina.

Întrucât Ghidul solicitantului pentru proiecte cu valoare mică se află în [***consultare publică***](https://www.fonduri-structurale.ro/stiri/31965/12-milioane-euro-pentru-investitii-transfrontaliere-in-educatie-si-sanatate-prin-programul-interreg-next-romania-ucraina) la www.ro-ua.net până la data de 31 august 2023, cei interesați să deruleze proiecte de cooperare sunt rugați să acceseze documentul fără a lua în calcul informațiile care vizează Prioritatea 2 – Dezvoltare socială transfrontalieră, obiectivul specific Creșterea rolului culturii și al turismului durabil în dezvoltarea economică, incluziunea socială și inovarea socială.

***Sursa: MDLPA***

\*

**MDLPA: Localități din 31 de județe primesc finanțare pentru 68 de noi proiecte de infrastructură**

Ministrul Adrian-Ioan Veștea a semnat, luni, 7 august 2023, la sediul MDLPA, 68 de noi contracte de finanțare prin Programul Național de Investiții „Anghel Saligny”, în valoare totală de 757.551.463,51 de lei.

Contractele, semnate împreună cu o parte dintre beneficiarii proiectelor, prevăd modernizarea drumurilor de interes local, înființarea sau modernizarea sistemelor de alimentare cu apă potabilă, a rețelelor de canalizare menajeră și a stațiilor de epurare a apelor uzate, precum și sistematizarea și construirea de șanțuri colectoare de scurgere și evacuare a apelor pluviale.

[Lista contractelor semnate prin Programul Anghel Saligny.xlsx](https://www.fonduri-structurale.ro/descarca-document/64810)

|  |  |  |  |  |  |
| --- | --- | --- | --- | --- | --- |
| **Nr. crt.** | **ID** | **Județ** | **UAT** | **Denumire obiectiv de investiţii** | **Suma alocată** |
| **26** | 369 | Hunedoara | Vălișoara | Modernizare drumuri în comuna Vălișoara, județul Hunedoara | 9.800.000,00 |
| **35** | 12594 | Hunedoara | Ilia | Canalizare cu stație de epurare în comuna Ilia, județul Hunedoara | 11.835.917,62 |

***Sursa: MDLPA***

\*

**Datele cumulative referitoare la implementarea Programului Tranziție Justă, transmise către Comisia Europeană**

Ministerul Investițiilor și Proiectelor Europene a anunțat luni, 7 august 2023, faptul că, în conformitate cu prevederile art. 42, alin. (1) și (5) din Regulamentul (UE) nr. 1060/2021, la data de 31.07.2023, Autoritatea de Management pentru Programul Tranziție Justă (AM PTJ) a transmis Comisiei Europene, prin intermediul SFC2021, datele cumulative referitoare la implementarea PTJ 2021-2027 prin completarea următoarelor Tabele aferente Anexei VII Model pentru transmiterea datelor – articolul 42:

* Tabelul 1: Informații financiare la nivel de prioritate și de program pentru FEDR, FSE+, Fondul de coeziune, FTJ și FEAMPA [articolul 42 alineatul (2) litera (a)];
* Tabelul 2: Defalcarea datelor financiare cumulative pe tip de intervenție pentru FEDR, FSE+, Fondul de coeziune și FTJ [articolul 42 alineatul (2) litera (a)];
* Tabelul 5: Indicatori de realizare comuni și specifici programului pentru FEDR, Fondul de coeziune, FTJ și FEAMPA [articolul 42 alineatul (2) litera (b)];
* Tabelul 8: Sprijin multiplu pentru întreprinderi pentru FEDR, Fondul de coeziune și FTJ la nivel de program [articolul 42 alineatul (2) litera (b)];
* Tabelul 9: Indicatori de rezultat comuni și specifici programului pentru FEDR, Fondul de coeziune, FTJ și FEAMPA [articolul 42 alineatul (2) litera (b)].

[Versiunea în limba română a datelor transmise.pdf](https://www.fonduri-structurale.ro/descarca-document/64812)

[Versiunea în limba engleză a datelor transmise.pdf](https://www.fonduri-structurale.ro/descarca-document/64814)

***Sursa: MIPE***

\*

**ADR Vest preia implementarea a cinci priorități de investiții din cadrul Programului Sănătate**

Agenția pentru Dezvoltare Regională Vest a anunțat marți, 8 august 2023, faptul că a devenit Organism Intermediar pentru Programul Sănătate 2021-2027, în urma acordului semnat cu Ministerul Investițiilor și Proiectelor Europene.

Documentul strategic a fost semnat de ministrul Adrian Câciu, pe de o parte, și de Sorin Maxim, în calitate de director general al ADR Vest, pe de altă parte. Conform acestuia, Agenția pentru Dezvoltare Regională Vest va prelua componenta de implementare a proiectelor din cadrul priorităților 1, 2, 3, 4 și 7 și va gestiona o alocare de peste 335 de milioane de euro pentru județele componente ale Regiunii Vest: Arad, Caraș-Severin, Hunedoara și Timiș.

Prioritățile delegate către ADR Vest sunt:

* Prioritatea 1 – Creșterea calității serviciilor de asistență medicală primară, comunitară, a serviciilor oferite în regim ambulatoriu și îmbunătățirea și consolidarea serviciilor preventive

La nivel național, prioritatea are o alocare de 805 milioane de euro și contribuie la creșterea calității serviciilor de asistență medicală primară, comunitară, a serviciilor oferite în regim ambulatoriu și îmbunătățirea și consolidarea serviciilor preventive.

* Prioritatea 2 – Servicii de reabilitare, paliaţie şi spitalizări pentru boli cronice adaptate fenomenului demografic de îmbătrânire a populației, impactului dizabilității și profilului de morbiditate

Are o alocare de 717 milioane de euro la nivel național și contribuie la creșterea calității serviciilor de recuperare, paliaţie şi spitalizări pentru boli cronice.

* Prioritatea 3 – Creșterea eficacității și rezilienței sistemului medical în domenii critice, de importanță strategică cu impact transversal asupra serviciilor medicale și asupra stării de sănătate

Are o alocare de 372 milioane de euro la nivel national și contribuie la creșterea eficacității și rezilienței sistemului medical în domenii critice, de importanță strategică cu impact transversal asupra serviciilor medicale și asupra stării de sănătate ceea ce presupune atât dezvoltarea unei infrastructuri specifice, cât și creșterea eficacității serviciilor furnizate prin investiții de tip FSE+.

* Prioritatea 4 – Investiții în infrastructuri spitalicești noi

Are o alocare de 2,8 miliarde de euro la nivel național și este dedicată continuării investițiilor în spitalele regionale de urgență: Iași, Cluj, Craiova (faza a II- a), dar și pentru construcția a șapte spitale noi.

* Prioritatea 7 – Măsuri care susțin domeniile oncologie și transplant

Are o alocare de 570 de milioane de euro la nivel national și este dedicată investițiilor în domeniile oncologie și transplant. Măsurile propuse abordează creșterea eficacității și rezilienței sistemelor de sănătate în domeniul transplantului și oncologiei.

***Sursa: ADR Vest***

\*

**MIPE: Aproximativ 2,5 milioane carduri „Sprijin pentru România” vor fi alimentate cu o nouă tranșă**

 Ministerul Investițiilor și Proiectelor Europene a anunțat luni, 7 iulie 2023, faptul că o nouă tranșă în valoare de aproximativ 625 milioane lei pentru alimentarea cardurilor sociale destinate persoanelor vulnerabile cu încă 250 lei. De acest ajutor, acordat o dată la 2 luni, beneficiază aproximativ 2,5 milioane de persoane, conform listelor de beneficiari eligibili centralizate de Ministerul Muncii și Solidarității Sociale.

„Pentru prima dată, acordarea sumei de 250 lei pe cardurile de alimente, atât de necesară persoanelor cu venituri mici, vine în contextul în care prețul produselor de bază scade, în medie, cu 25%. Astfel, măsurile agregate de susținere a puterii de cumpărare a persoanelor vulnerabile conduc la un rezultat pozitiv în contextul în care oamenii vor avea la dispoziție aceleași produse, dar la un preț mai mic. Aproximativ 2,5 milioane carduri „Sprijin pentru România” vor fi alimentate cu o nouă tranșă de 250 de lei până la data de 15 august, astfel încât beneficiarii acestora să poată folosi acest ajutor cât mai repede. Programul «Sprijin pentru România» funcționează deja de mai bine de un an, timp în care în jur de 2,5 milioane de români aflați în situații dificile au primit ajutor pentru a-și cumpăra alimente și mese calde”, a declarat ministrul Adrian Câciu.

Listele cu beneficiari eligibili pentru încasarea ajutoarelor de 250 lei la 2 luni sunt transmise MIPE, înainte de plata fiecărei tranșe, de către Ministerul Muncii și Solidarității Sociale, nivelul veniturilor lunare fiind verificat și de Agenția Națională de Administrare Fiscală. În acest context, posesorii cardurilor care nu sunt alimentate cu noua transă de 250 lei trebuie să se adreseze Ministerului Muncii și Solidarității Sociale sau instituțiilor subordonate MMSS (casele teritoriale de pensii / agențiile județene pentru plăți și inspecție socială).

Potrivit OUG nr. 63/2022, beneficiază de vouchere sociale pentru alimente și mese calde în valoare de 250, acordate la fiecare două luni:

* pensionarii sistemului public de pensii, pensionarii aflați în evidența caselor de pensii sectoriale și beneficiarii de drepturi acordate în baza legilor cu caracter special, plătite de casele teritoriale de pensii/casele de pensii sectoriale, ale căror venituri lunare realizate sunt mai mici sau egale cu 1.500 lei, pentru tranșele din anul 2022, respectiv mai mici sau egale cu 1.700 lei pentru tranșele din anul 2023;
* persoanele – copii și adulți – încadrate în grad de handicap grav, accentuat sau mediu, ale căror venituri lunare proprii realizate sunt mai mici sau egale cu 1.500 lei pentru tranșele din anul 2022, respectiv mai mici sau egale cu 1.700 lei pentru tranșele din anul 2023;
* familiile cu cel puțin 2 copii în întreținere ale căror venituri lunare realizate pe membru de familie sunt mai mici sau egale cu 600 lei pentru tranșele din anul 2022, respectiv mai mici sau egale cu 675 lei pentru tranșele din anul 2023;
* familiile monoparentale ale căror venituri lunare realizate pe membru de familie sunt mai mici sau egale cu 600 lei pentru tranșele din anul 2022, respectiv mai mici sau egale cu 675 lei pentru tranșele din anul 2023;
* familiile și persoanele singure care au stabilit dreptul la ajutorul social;
* persoanele fără adăpost astfel cum acestea sunt reglementate potrivit prevederilor legale în vigoare.

De la începutul programului și până în până în prezent, au fost virate către beneficiari alte 7 tranșe aferente ajutoarelor de 250 de lei.

***Sursa: MIPE***

\*

**Ghidul revizuit pentru finanțarea IMM-urilor din cadrul Programului Tranziție Justă va fi relansat în consultare publică**

 Ministerul Investițiilor și Proiectelor Europene a anunțat că reprezentanții Autorității de Management pentru Programul Tranziție Justă (AM PTJ) și secretarul de stat coordonator din cadrul MIPE, Andreea Anamaria Naggar, participă în aceste zile la o serie de întâlniri cu reprezentanții tehnici ai grupurilor teritoriale și cu factorii de decizie de la nivelul consiliilor județene Gorj, Hunedoara, Dolj, Galați, Prahova și Mureș în vederea revizuirii ghidurilor solicitantului care vor reglementa condițiile de acordare a finanțărilor pentru IMM-uri în cadrul PTJ.

Astăzi, 8 august 2023, reprezentanții MIPE au avut întâlniri de lucru cu președintele Consiliului Județean Gorj, Cosmin-Mihai Popescu și cu vicepreședintele Consiliului Județean Dolj, Mihail-Adrian Neațu-Breciugă. În cadrul reuniunilor s-a discutat modul în care urmează să fie reflectat specificul PTJ în cadru formei revizuite a ghidului solicitantului, comentariile primite în urma consultării publice, precum și prevederile OUG nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de Coeziune 2021-2027.

Potrivit comunicatului oficial, ***ghidul revizuit va fi repus în consultare publică în cursul acestei săptămâni, pentru o perioadă de 10 zile calendaristice***. Conform comunicatului oficial, în perioada 20-30 august 2023, AM PTJ are în vedere planificarea mai multor dezbateri în teritoriu asupra ghidului revizuit, cu implicarea membrilor grupurilor teritoriale de tranziție justă.

De asemenea, în cadrul discuțiilor s-a avut în vedere și necesitatea creșterii gradului de conștientizare la nivel local cu privire la procesul de tranziție la neutralitate climatică și de implicare activă a partenerilor locali în acest proces, identificându-se în acest sens nevoile de asistență tehnică pentru consiliile județene. În plus, au mai fost abordate ca și teme de discuție prioritizarea apelurilor până la finalul anului 2023 în cadrul PTJ 2021-2027, stadiul de pregătire a proiectelor pentru structurile de sprijinire a afacerilor și necesarul de finanțare a acestora, precum și o analiză asupra acțiunilor privind investițiile dedicate reabilitării siturilor contaminate și mobilității verzi.

***Sursa: MIPE***

🏵🏵🏵

Consultări publice

Fondul pentru Modernizare: Ghidul pentru producerea energiei din surse regenerabile pentru autoconsum - sector public, lansat în consultare!

 Ministerul Energiei a lansat vineri, 11 august 2023, spre consultare publică Ghidul solicitantului privind Sprijinirea investiţiilor în noi capacităţi de producere energiei electrice produsă din surse regenerabile pentru autoconsum aferent apelului de proiecte pentru solicitanții din sectorul public.

**Solicitanți eligibili:**

* **Unitățile Administrativ Teritoriale, Sub-unitățile Administrativ Teritoriale, Unitățile și subunitățile din sistemul național de apărare, ordine publică și siguranță națională, Instituții publice, Persoanele juridice de utilitate publică**constituite în baza Legii nr. 69/2000 a educaţiei fizice şi sportului, cu modificările și completarile ulterioare, **Cultele** recunoscute oficial în România, potrivit prevederilor Legii nr. 489/2006 privind libertatea religioasă și regimul general al cultelor, republicată, cu elementele componente ale acestora, **Instituțiile de învățământ superior de drept public**, potrivit prevederilor Legii educației naționale nr. 1/2011, cu modificările și completările ulterioare, **Institutele, centrele și stațiunile de cercetare dezvoltare de drept public**, potrivit prevederilor O.G. nr. 57/2002 privind cercetarea științifică și dezvoltarea tehnologică, cu modificările și completările ulterioare.

Pot fi eligibile și parteneriatele dintre entitățile de mai sus având același regim juridic și domeniu de activitate.

**Bugetul total** estimat al schemei de sprijin multianuale este echivalentul în lei a 500.000.000 euro.

**Acțiuni finanțabile**

În cadrul apelului de proiecte pentru selecția de proiecte vor putea fi finanțate prin grant proiecte care au ca obiectiv:

* realizarea capacităţilor noi de producere energie electrică din surse eoliene;
* realizarea capacităţilor noi de producere energie electrică din surse solare;
* realizarea capacităţilor noi de producere de energie electrică din surse hidro.

**Perioada de consultare publică** este de 30 zile calendaristice de la data publicării pe site-ul Ministerului Energiei.

Persoanele sau entitățile interesate vor putea formula observații și propuneri, care vor fi transmise la adresa de e-mail: fonduri.europene@energie.gov.ro.

Documentele sunt disponibile [***aici***](https://energie.gov.ro/anunt-consultare-publica-a-ghidului-solicitantului-privind-sprijinirea-investitiilor-in-noi-capacitati-de-producere-a-energiei-electrice-produsa-din-surse-regenerabile-pentru-autoconsum-aferent-apelul/).

Sursa: Ministerul Energiei

\*

Ghidul general aferent Programelor Naționale 2021-2027 Afaceri Interne, lansat în consultare publică

 Autoritatea de Management Afaceri Interne, Direcția Fonduri Externe Neramburabile / MAI, a publicat miercuri, 9 august 2023, în consultarea publică Ghidul general aferent Programelor Naționale 2021-2027 Afaceri Interne (versiunea 1.0 draft).

Documentul cuprinde reguli generale și precizări privind accesarea finanțărilor europene dedicate Afacerilor Interne, cerințe și condiții generale contractuale privind implementarea proiectelor aprobate pentru finanțare din Programele naționale Afaceri Interne, respectiv în cadrul următoarelor programe de finanțare:

* Programul național 2021-2027 Azil, migrație și integrare 2021RO65AMPR001
* Programul național 2021-2027 Managementul frontierelor și vize 2021RO65BVPR001
* Programul național 2021-2027 Securitate internă 2021RO65ISPR001.

Persoanele/entitățile interesate pot transmite sugestii, propuneri sau comentarii privind Ghidul general aferent Programelor Naționale 2021-2027 Afaceri Interne, pe e-mail-ul dedicate@mai.gov.ro, până la data de 25 august 2023.

Documentele sunt disponibile [***aici***](https://fed.mai.gov.ro/4039/ghidul-general-aferent-programelor-nationale-2021-2027-afaceri-interne-versiunea-1-0-consultare-publica/).

Sursa: FED

\*

MADR: Consultări privind modificarea Planului Strategic PAC

 Ministrul Florin Barbu a condus miercuri, 9 august 2023, ședința de lucru referitoare la consultările privind modificarea Planului Strategic PAC- Pilonul I – FEGA. Consultările au vizat discutarea următoarelor aspecte: condiționalități, definiții și cerințe minime pentru: activitatea agricolă, fermierul activ, hectarul eligibil, intervenții în sectoarele vegetal și zootehnic.

În cadrul întâlnirii, ministrul a exprimat necesitatea clarificării tuturor aspectelor semnalate de fermieri, iar la final, acestea să fie consemnate într-un proces verbal asumat atât de MADR, cât și de mediul asociativ.

Potrivit comunicatului oficial, cele mai importante aspecte abordate au vizat ***modificarea GAEC 6 - Acoperirea minimă a solului în scopul reducerii perioadei sensibile de la 30 septembrie la 31 august*** și ***introducerii unei clarificări legate de lucrările superficiale ale solului care pot fi realizate în perioada menționată***. Totodată, ***în cadrul ecoschemelor din sectorul vegetal a fost redusă corespunzător perioada sensibilă la 15 septembrie ca urmare a modificării GAEC 6.***

În ceea ce îi privește pe fermierii care dețin suprafețe de pajiști permanente, ***a fost introdus un nou GAEC – GAEC 10 „Interdicția de a incendia vegetația pajiștilor permanente”***.

De asemenea, au fost prezentate ***o serie de modificări ale cerințelor privind ecoschemele din sectorul vegetal şi zootehnic*** în scopul creșterii atractivității acestor intervenții, inclusiv prin propunerea unor cuantumuri mărite ale plăților acordate pentru ecoschemele care vizează bunăstarea animalelor. Ȋn plus, ***a fost propusă*** ***o nouă formă de sprijin cuplat pentru venit care vizează sectorul de porumb pentru siloz cu nivel al plății estimat de 246 euro/ha.***

Ministrul Florin Barbu a subliniat că orice modificare a PS trebuie să fie în beneficiul fermierilor pentru asigurarea stabilității și predictibilității în activitățile pe care le desfășoară în domeniul agriculturii.

Conform comunicatului, toate propunerile dezbătute miercuri în cadrul consultărilor vor fi transmise Comisiei Europene, după aprobarea acestora în Comitetul de Monitorizare.

Sursa: MADR

\*

**Ghidul general aferent Programelor Naționale 2021-2027 Afaceri Interne, lansat în consultare publică**

Autoritatea de Management Afaceri Interne, Direcția Fonduri Externe Neramburabile / MAI, a publicat miercuri, 9 august 2023, în consultarea publică Ghidul general aferent Programelor Naționale 2021-2027 Afaceri Interne (versiunea 1.0 draft).

Documentul cuprinde reguli generale și precizări privind accesarea finanțărilor europene dedicate Afacerilor Interne, cerințe și condiții generale contractuale privind implementarea proiectelor aprobate pentru finanțare din Programele naționale Afaceri Interne, respectiv în cadrul următoarelor programe de finanțare:

* Programul național 2021-2027 Azil, migrație și integrare 2021RO65AMPR001
* Programul național 2021-2027 Managementul frontierelor și vize 2021RO65BVPR001
* Programul național 2021-2027 Securitate internă 2021RO65ISPR001.

Persoanele/entitățile interesate pot transmite sugestii, propuneri sau comentarii privind Ghidul general aferent Programelor Naționale 2021-2027 Afaceri Interne, pe e-mail-ul dedicate@mai.gov.ro, până la data de 25 august 2023.

Documentele sunt disponibile [***aici***](https://fed.mai.gov.ro/4039/ghidul-general-aferent-programelor-nationale-2021-2027-afaceri-interne-versiunea-1-0-consultare-publica/).

***Sursa: FED***

\*

**MADR: Consultări privind modificarea Planului Strategic PAC**

Ministrul Florin Barbu a condus miercuri, 9 august 2023, ședința de lucru referitoare la consultările privind modificarea Planului Strategic PAC- Pilonul I – FEGA. Consultările au vizat discutarea următoarelor aspecte: condiționalități, definiții și cerințe minime pentru: activitatea agricolă, fermierul activ, hectarul eligibil, intervenții în sectoarele vegetal și zootehnic.

În cadrul întâlnirii, ministrul a exprimat necesitatea clarificării tuturor aspectelor semnalate de fermieri, iar la final, acestea să fie consemnate într-un proces verbal asumat atât de MADR, cât și de mediul asociativ.

Potrivit comunicatului oficial, cele mai importante aspecte abordate au vizat ***modificarea GAEC 6 - Acoperirea minimă a solului în scopul reducerii perioadei sensibile de la 30 septembrie la 31 august*** și ***introducerii unei clarificări legate de lucrările superficiale ale solului care pot fi realizate în perioada menționată***. Totodată, ***în cadrul ecoschemelor din sectorul vegetal a fost redusă corespunzător perioada sensibilă la 15 septembrie ca urmare a modificării GAEC 6.***

În ceea ce îi privește pe fermierii care dețin suprafețe de pajiști permanente, ***a fost introdus un nou GAEC – GAEC 10 „Interdicția de a incendia vegetația pajiștilor permanente”***.

De asemenea, au fost prezentate ***o serie de modificări ale cerințelor privind ecoschemele din sectorul vegetal şi zootehnic*** în scopul creșterii atractivității acestor intervenții, inclusiv prin propunerea unor cuantumuri mărite ale plăților acordate pentru ecoschemele care vizează bunăstarea animalelor. Ȋn plus, ***a fost propusă*** ***o nouă formă de sprijin cuplat pentru venit care vizează sectorul de porumb pentru siloz cu nivel al plății estimat de 246 euro/ha.***

Ministrul Florin Barbu a subliniat că orice modificare a PS trebuie să fie în beneficiul fermierilor pentru asigurarea stabilității și predictibilității în activitățile pe care le desfășoară în domeniul agriculturii.

Conform comunicatului, toate propunerile dezbătute miercuri în cadrul consultărilor vor fi transmise Comisiei Europene, după aprobarea acestora în Comitetul de Monitorizare.

***Sursa: MADR***

\*

**POCU: Ghidul Solicitantului privind sprijinirea cetățenilor ucraineni, străini sau apatrizi care provin din zona conflictului armat din Ucraina, în consultare publică**

 Autoritatea de Management pentru Programul Capital Uman 2014-2020 din cadrul Ministerului Investițiilor și Proiectelor Europene a lansat vineri, 4 august 2023, spre consultare Ghidul Solicitantului – Condiții Specifice aferent apelului necompetitiv „Sprijin pentru cetățenii ucraineni, străinii sau apatrizii care provin din zona conflictului armat din Ucraina”, Prioritatea de investiții 9.iv: Creșterea accesului la servicii accesibile, durabile și de înaltă calitate, inclusiv asistență medicală și servicii sociale de interes general, Axa Prioritară 9 – CARE – Măsuri imediate pentru acordarea de sprijin cetățenilor proveniți din zona conflictului armat din Ucraina, Obiectivul Specific 9.1: CARE – Măsuri imediate pentru acordarea de sprijin cetățenilor proveniți din zona conflictului armat din Ucraina.

Propunerile și observațiile pot fi transmise pe adresa de email consultare.pocu@mfe.gov.ro până la data de 15.08.2023.

**Documente**

[POCU - Sprijin pentru cetățenii ucraineni, străinii sau apatrizii care provin din zona conflictului armat din Ucraina.zip](https://www.fonduri-structurale.ro/descarca-document/64798)

***Sursa: MIPE***

🏵🏵🏵

PNRR

PNRR: Ghidul pentru îmbunătățirea infrastructurii liceelor cu profil preponderent agricol, lansat în consultare publică

Agenția pentru Finanțarea Investițiilor Rurale a publicat joi, 10 august 2023, în consultare publică Ghidul solicitantului pentru „Îmbunătățirea infrastructurii liceelor cu profil preponderent agricol”.

**Scopul**prezentului apel îl reprezintă creșterea atractivității învățământului profesional agricol, prin finanțarea îmbunătățirii infrastructurii și dotării cu materiale didactice specifice a minimum 57 de licee agricole, pentru pregătirea viitorilor fermieri antreprenori și a salariaților în domeniile agriculturii și a celor conexe acesteia.

**Solicitanți eligibili**: unitățile de învățământ liceal tehnologic, cu peste 10% clase cu profil agricol, de stat, acreditate, care se regăsesc în Lista unităților de învățământ eligibile (Anexa 14).

**Alocarea financiară** este de 43 milioane euro.

**Valoarea maximă eligibilă**a bugetului unui proiect este echivalentul în lei al sumei de 500.000 EURO, fără TVA.

Perioada aferentă consultării publice este de 15 zile de la data publicării, începând cu data de **10.08.2023.**

Documentele sunt disponibile [***aici.***](https://www.afir.ro/comunicare/utile/dezbatere-publica/)

Sursa: AFIR

\*

**Calendarul actualizat al apelurilor PNRR**

Ministerul Investițiilor și Proiectelor Europene a publicat miercuri, 9 august 2023, calendarul apelurilor PNRR actualizat la data de 2 august 2023.

[Calendarul apelurilor actualizat la data de 2.08.2023.xlsx](https://www.fonduri-structurale.ro/descarca-document/64839)

***Sursa: MIPE***

\*

**PNRR: La mijlocul lunii august se vor lansa două apeluri de proiecte pentru dezvoltarea sistemului de telemedicină la nivel național și digitalizarea MS și a subordonatelor**

 Ministrul Sănătății a anunțat faptul că a avut loc prima întâlnire a Grupului Tehnic de Lucru pentru elaborarea Strategiei Naționale de Digitalizare în Sănătate și a Planului de Acțiune.

Ministrul Sănătății, Dr. Alexandru Rafila și Secretarul de Stat Dr. Alexandru Rogobete au descris obiectivele generale și cele specifice pentru elaborarea primei strategii naționale de digitalizare în sănătate, aliniată cu liniile de finanțare europeană disponibile până în 2030. Cu sprijinul experților OMS în domeniul serviciilor digitale de sănătate și asistență medicală, participanții au discutat problemele-cheie din România, precum și activitățile care trebuie întreprinse pentru acestei strategii.

„400 de milioane de euro din PNRR pentru digitalizare. Au fost deschise apelurile de proiecte pentru dezvoltarea sistemului digital al CNAS și cel pentru digitalizarea a minim 200 de spitale. Termenul de depunere al proiectului este 28 august. La mijlocul lunii august se vor lansa alte două apeluri de proiecte pentru dezvoltarea sistemului de telemedicină la nivel național și digitalizarea MS și a subordonatelor. Un alt pas important este alinierea sistemului medical digital din România la standardele Comisiei Europene pentru conectarea la Spațiul European Digital”, a declarat dr. Rogobete Alexandru, secretar de stat în Ministerul Sănătății.

Sursa: Ministerul Sănătății

🏵🏵🏵

Apeluri – Finanțări

**MCID: S-a aprobat ordinul privind lansarea Competiției pentru subvenționarea literaturii tehnico-științifice în anul 2023, etapa a II a**

Ministerul Cercetării, Inovării și Digitalizării a anunțat marți, 8 august 2023, faptul că ordinul privind lansarea Competiției pentru subvenționarea literaturii tehnico-științifice în anul 2023 -  etapa II fost aprobat.

În cadrul acestei etape se pot depune propuneri pentru finanțarea editării cărților și revistelor cu caracter tehnico-științific.

Bugetul competiției este de 600.000 lei.

Termenul limită de depunere este 25 august 2023, ora: 12:00.

Pentru mai multe detalii puteți accesa rubrica noastră [***alte finanțări***](https://www.fonduri-structurale.ro/alte-finantari/789/competitia-pentru-subventionarea-literaturii-tehnico-stiintifice-in-anul-2023-etapa-a-ii-a).

***Sursa: MCID***

\*

**ADR Vest a lansat un nou apel de proiecte în cadrul PR Vest, pentru universități**

 Agenția pentru Dezvoltare Regională (ADR) Vest, în calitate de Autoritate de Management pentru Programul Regional Vest 2021-2027, a lansat, un nou apel de proiecte, destinat instituţiilor de învăţământ superior de stat, prin publicarea Ghidul solicitantului de finanțare PRV/6.1.D/1 aferent Intervenției regionale 6.1. D – Universități.

Sunt eligibile instituţiile de învăţământ superior de stat care au sediul social și/sau desfășoară activități de învățământ superior în Regiunea Vest:

* Universitatea „Aurel Vlaicu” din Arad;
* ***Universitatea din Petroșani;***
* Universitatea Politehnică Timișoara;
* Universitatea de Științele Vieții „Regele Mihai I Al României” din Timişoara;
* Universitatea de Vest din Timișoara;
* Universitatea de Medicină și Farmacie „Victor Babeș” din Timișoara;
* Centrul Universitar al Universității „Babeș-Bolyai” Cluj-Napoca din Reșița.

Alocarea totală este de 21 de milioane de euro în cadrul acestui apel de proiecte, care are drept scop creșterea performanței instituțiilor de învățământ superior de stat din Regiunea Vest și a relevanței lor pentru piața muncii.

Se vor finanța dotarea/ echiparea/ modernizarea/ reabilitarea infrastructurii educaționale universitare de stat, precum și implementarea de activități de creștere a calității și accesului la educație, inclusiv pentru dezvoltarea de noi specializări, de tipul celor finanțate prin Fondul Social European Plus (FSE+).

Astfel, vor fi eligibile: dotarea cu mobilier și echipamente specifice, necesare spațiilor universitare - laboratoare, săli de curs și seminar, amfiteatre, aule, etc., în acord cu noile tendințe educaționale și tehnologice, precum și dotarea cu programe informatice, licențe, software și brevete, dezvoltarea de platforme e-learning și alte platforme digitale în cadrul universității, inclusiv biblioteci digitale, digitalizarea cursurilor etc.

De asemenea, se vor finanța lucrări de modernizare/ reabilitare a infrastructurii de învățământ, într-un procent limitat.

În ceea ce privește activitățile de creștere a calității și accesului la educație, respectiv dezvoltarea de noi specializări, se vor sprijini:

* Încheierea de noi parteneriate cu sectorul public/ privat pentru facilitarea tranziției de la educație la un loc de muncă, prin programe de internship;
* Îmbunătățirea cursurilor existente și adaptarea la cerințele pieței;
* Dezvoltarea de noi programe de master și noi cursuri de formare continuă;
* Implementarea de măsuri/ acțiuni menite să faciliteze și să promoveze accesul egal la educația terțiară de calitate, inclusiv pentru grupurile vulnerabile.

Apelul este de tip necompetitiv, cu depunere la termen. Perioada de depunere a proiectelor va fi 3 noiembrie 2023, ora 08:00 - 3 august 2024, ora 08:00.

**Documente**

[PR Vest - Universități.zip](https://www.fonduri-structurale.ro/descarca-document/64805)

Sursa: ADR Vest

🏵🏵🏵

Din Actualitatea Europeană

Sofia Scarlat din România a fost selectată în calitate de membru al Comitetului consultativ al tinerilor pentru parteneriate internaționale 2023-2025 al Uniunii Europene

Ziua Internațională a Tineretului: UE anunță componența Comitetului consultativ al tinerilor pentru parteneriate internaționale pentru 2023-2025.

Înaintea Zilei Internaționale a Tineretului, care se va celebra mâine, 12 august, Comisia Europeană a anunțat astăzi numele celor 25 de tineri selectați în calitate de membri ai [Comitetului consultativ al tinerilor](https://international-partnerships.ec.europa.eu/policies/youth/youth-sounding-board_ro)[RO**•••**](https://romania.representation.ec.europa.eu/news/sofia-scarlat-din-romania-fost-selectata-calitate-de-membru-al-comitetului-consultativ-al-tinerilor-2023-08-11_ro#modal) pentru parteneriate internaționale 2023-2025 al Uniunii Europene. Comitetul consultativ va oferi consiliere comisarului pentru parteneriate internaționale, Jutta **Urpilainen**, și Direcției Generale Parteneriate Internaționale cu privire la participarea și capacitarea tinerilor în cadrul acțiunii externe a UE. Aceasta este cea de a doua ediție a Comitetului consultativ al tinerilor pentru parteneriate internaționale, după ce primul grup de membri și-a încheiat mandatul în iulie.

Membrii Comitetului consultativ al tinerilor pentru parteneriate internaționale au fost selectați prin intermediul unei proceduri deschise în urma căreia s-au primit 4 500 de candidaturi din 150 de țări. În următorul mandat de doi ani, din comitet vor face parte 14 femei și 11 bărbați, cu vârste cuprinse între 19 și 29 de ani. Zece membri provin din Africa, șase din Asia, unul din Pacific, cinci din America Latină și Caraibi și trei din Uniunea Europeană. Aceștia sunt:

* **Sofia Scarlat din România**
* Ahmednoor Bashir Haji din Kenya
* Alicia Ramdal din Trinidad și Tobago
* Amani Al-mehsen din Finlanda
* Andrea Remes din Mexic
* Ani Tuisausau din Fiji
* Anna Gabriela Ferreira Noval din Venezuela
* Anojitha Sivaskaran din Sri Lanka
* Damien Baraka din Malawi
* Deborah Mukundwa din Rwanda
* Dexter Arvin Yang din Filipine
* Emmanuel Todd Gweamee din Liberia
* Geth Semani Akhenra Maiga din Côte d'Ivoire
* John Jessy Nabundesi din Uganda
* Kiwar Maigua din Ecuador
* Lorna Akoacha Enow din Camerun
* Luis Gustavo Heredia Vasquez din Peru
* Mariama Faty din Senegal
* Nora Piay Fernandez din Spania
* Pak-Yen Loke din Malaysia
* Pratik Kunwar din Nepal
* Raphael Denis Harriohay din Tanzania
* Shakhzoda Mirakova din Uzbekistan
* Stephanie Chiaky Otuteye din Ghana
* Wajid Zahid din Pakistan

În mandatul comisarului **Urpilainen**, UE a pus un accent mai mare pe implicarea proactivă a tinerilor pentru a promova dezvoltarea durabilă la nivel mondial. [Planul de acțiune pentru tineret din cadrul acțiunii externe a UE](https://international-partnerships.ec.europa.eu/policies/youth/youth-action-plan_ro)[RO**•••**](https://romania.representation.ec.europa.eu/news/sofia-scarlat-din-romania-fost-selectata-calitate-de-membru-al-comitetului-consultativ-al-tinerilor-2023-08-11_ro#modal), adoptat în octombrie 2022, oficializează această viziune a parteneriatului în care tinerii au un rol esențial în crearea unor societăți mai democratice, mai egale, mai favorabile incluziunii și mai pașnice. Comitetul consultativ al tinerilor [2021-2023](https://international-partnerships.ec.europa.eu/policies/youth/youth-sounding-board/members-youth-sounding-board_ro)[RO**•••**](https://romania.representation.ec.europa.eu/news/sofia-scarlat-din-romania-fost-selectata-calitate-de-membru-al-comitetului-consultativ-al-tinerilor-2023-08-11_ro#modal) al UE a colaborat la crearea Planului de acțiune pentru tineret, iar Comitetul consultativ al tinerilor 2023-2025 va fi implicat în punerea în aplicare a acestui plan.

**Informații suplimentare**

[Tineret](https://international-partnerships.ec.europa.eu/policies/youth_ro)[RO**•••**](https://romania.representation.ec.europa.eu/news/sofia-scarlat-din-romania-fost-selectata-calitate-de-membru-al-comitetului-consultativ-al-tinerilor-2023-08-11_ro#modal)


[Comitetul consultativ al tinerilor](https://international-partnerships.ec.europa.eu/policies/youth/youth-sounding-board_ro)[RO**•••**](https://romania.representation.ec.europa.eu/news/sofia-scarlat-din-romania-fost-selectata-calitate-de-membru-al-comitetului-consultativ-al-tinerilor-2023-08-11_ro#modal)

[Planul de acțiune pentru tineret](https://international-partnerships.ec.europa.eu/policies/youth/youth-action-plan_ro)[RO**•••**](https://romania.representation.ec.europa.eu/news/sofia-scarlat-din-romania-fost-selectata-calitate-de-membru-al-comitetului-consultativ-al-tinerilor-2023-08-11_ro#modal)

\*

Ajutoare de stat: Comisia aprobă o schemă a României în valoare de 200 milioane EUR având ca scop compensarea proprietarilor de păduri pentru restricțiile de exploatare

Ajutoare de stat: Comisia aprobă o schemă a României în valoare de 200 milioane EUR având ca scop compensarea proprietarilor de păduri pentru restricțiile de exploatare.

Comisia Europeană a aprobat, în temeiul normelor UE privind ajutoarele de stat, o schemă a României în valoare de **200 milioane EUR** (998 milioane RON) care are ca scop să compenseze proprietarii de păduri pentru lemnul netăiat din cauza cerințelor ecologice obligatorii. Această schemă urmărește să stopeze și să inverseze declinul biodiversității, să amelioreze serviciile ecosistemice și să conserve habitatele și peisajele.

În cadrul schemei, care se va aplica până la 31 decembrie 2027, ajutorul va lua forma unor **subvenții directe** acordate proprietarilor privați de păduri. Cuantumul ajutorului per beneficiar va fi calculat pe baza prețului mediu al unui metru cub de lemn pe picior și a volumului mediu anual de pădure nerecoltată pe hectar și pe an.

Comisia a evaluat schema în temeiul normelor UE privind ajutoarele de stat, în special al [articolului 107 alineatul (3) litera (c) din TFUE](https://eur-lex.europa.eu/legal-content/RO/ALL/?uri=CELEX%3A12008E107)[RO**•••**](https://romania.representation.ec.europa.eu/news/ajutoare-de-stat-comisia-aproba-o-schema-romaniei-valoare-de-200-milioane-eur-avand-ca-scop-2023-08-10_ro#modal), care permite statelor membre să sprijine dezvoltarea anumitor activități economice în anumite condiții, și al [orientărilor din 2022 privind ajutoarele de stat în sectoarele agricol și forestier și în zonele rurale](https://eur-lex.europa.eu/legal-content/RO/TXT/?uri=CELEX:52022XC1221(01))[RO**•••**](https://romania.representation.ec.europa.eu/news/ajutoare-de-stat-comisia-aproba-o-schema-romaniei-valoare-de-200-milioane-eur-avand-ca-scop-2023-08-10_ro#modal). Comisia a considerat că schema este necesară și adecvată pentru a sprijini dezvoltarea sectorului forestier. În fine, Comisia a concluzionat că schema este proporțională, deoarece este limitată la minimul necesar, și că va avea un impact limitat asupra concurenței și a schimburilor comerciale dintre statele membre. Având în vedere aceste considerente, Comisia a aprobat schema notificată de România, în temeiul normelor UE privind ajutoarele de stat.

Versiunea neconfidențială a deciziei va fi publicată, cu numărul SA.107567, în [Registrul ajutoarelor de stat](https://competition-cases.ec.europa.eu/search?caseInstrument=SA&sortField=caseLastDecisionDate&sortOrder=DESC) de pe [site-ul web](https://ec.europa.eu/competition-policy/index_en)[EN**•••**](https://romania.representation.ec.europa.eu/news/ajutoare-de-stat-comisia-aproba-o-schema-romaniei-valoare-de-200-milioane-eur-avand-ca-scop-2023-08-10_ro#modal) al Comisiei dedicat concurenței, de îndată ce vor fi fost soluționate eventualele probleme legate de confidențialitate.

*(Pentru informații suplimentare: Arianna Podesta – Tel.: +32 2 298 70 24; Sara Simonini - Tel.: +32 2 298 33 67)*

\*

Ziua Internațională a Popoarelor Indigene: Declarația Înaltului Reprezentant, în numele Uniunii Europene

Cu ocazia Zilei Internaționale a Popoarelor Indigene (9 august 2023), Uniunea Europeană își reafirmă angajamentul ferm și continuu față de respectarea, protejarea și realizarea drepturilor popoarelor indigene, astfel cum sunt prevăzute în dreptul internațional al drepturilor omului și în Declarația ONU privind drepturile popoarelor indigene.

Întrucât anul acesta Ziua internațională este dedicată „Tinerilor indigeni ca agenți ai schimbării pentru autodeterminare”, aducem un omagiu în special vocilor și rolului tinerilor indigeni. Tinerii indigeni se află în prima linie în ceea ce privește unele dintre cele mai presante crize cu care se confruntă în prezent umanitatea, cum ar fi pierderea biodiversității și schimbările climatice. În același timp, ei nu dispun de căi care să le permită participarea deplină la viața politică și publică, pentru a aborda provocări precum pierderea teritoriilor, a mijloacelor de subzistență și a resurselor sau pentru a pleda pentru autodeterminare și a-și apăra drepturile. UE se angajează să promoveze participarea liderilor indigeni și a apărătorilor indigeni ai drepturilor omului, inclusiv a tinerilor indigeni, la procesele de dezvoltare și la cele mai importante foruri decizionale mondiale.

Anul acesta, UE a investit, de exemplu, 2,3 milioane EUR într-o nouă inițiativă dedicată dialogurilor cu tinerii din regiunea arctică, pentru a-i implica pe tinerii din regiunea arctică și pe cei europeni, inclusiv tinerii indigeni, în procesele de elaborare a politicilor și de luare a deciziilor, pentru un viitor pașnic, durabil și prosper pentru regiune, în conformitate cu politica UE privind regiunea arctică și cu Planul de acțiune pentru tineret în relațiile externe ale UE.

Astăzi, UE este alături de cele peste 476 de milioane de persoane aparținând popoarelor indigene – din regiunea arctică și din întreaga lume – și sărbătorește reziliența acestora și diversitatea dinamică a culturilor lor.

\*

Belarusul: declarația Înaltului Reprezentant, în numele Uniunii Europene, cu privire la împlinirea a trei ani de la alegerile prezidențiale frauduloase

Acest document este disponibil în limbi din afara UE:

[Belarusian](https://www.consilium.europa.eu/media/66486/pr-605_23-be.pdf)

[Russian](https://www.consilium.europa.eu/media/66484/press-release-605_23-ru.pdf)

Data de 9 august a acestui an marchează împlinirea a trei ani de la alegerile prezidențiale frauduloase din Belarus. În această zi, acum trei ani, sute de mii de cetățeni belaruși au ieșit în stradă pentru a-și apăra pașnic dreptul de a-și alege propriul viitor. Aceste demonstrații spontane au fost suprimate cu o brutalitate extremă de către regimul Lukașenko.

Astăzi, trei ani mai târziu, situația este mai gravă ca niciodată pentru cei care îndrăznesc să exprime vreo critică la adresa sistemului. Suntem profund îngrijorați de situația drepturilor omului din Belarus. În prezent, există aproape 1 500 de deținuți politici încarcerați în condiții îngrozitoare, expuși la rele tratamente și tortură, fără acces la servicii medicale esențiale. Multe dintre aceste persoane sunt deținute de mai multe luni fără să poată intra în contact cu avocații și rudele lor, care nu cunosc locul în care se află în prezent deținuții, nici starea lor de sănătate. În ultimul său raport, înaltul comisar al ONU pentru drepturile omului a declarat că unele dintre încălcările generalizate, sistematice și flagrante ale drepturilor omului din Belarus pot constitui crime împotriva umanității. UE continuă să acorde situației o poziție prioritară pe agenda mondială în cadrul forurilor internaționale și să promoveze eforturile care vizează tragerea la răspundere a celor care comit încălcări ale drepturilor omului.

Regimul Lukașenko a devenit, de asemenea, o amenințare la adresa securității regionale și internaționale, prin acțiuni precum aterizarea forțată a unei aeronave civile în mai 2021 și instrumentalizarea încă în curs a migrației ilegale la frontierele estice ale UE. Începând cu 24 februarie 2022, regimul a devenit complice la războiul de agresiune al Rusiei împotriva Ucrainei, punând în pericol propria suveranitate și independență a Belarusului pentru a sprijini crimele Rusiei în Ucraina. Această complicitate a permis ca Rusia să deporteze ilegal copii ucraineni pe teritoriul belarus. La 26 mai 2023, Rusia și Belarusul au făcut un pas suplimentar în escaladarea situației prin semnarea unui acord care să permită desfășurarea de componente rusești de luptă cu încărcătură nucleară pe teritoriul belarus. UE este îngrijorată de desfășurarea recentă în Belarus a mercenarilor Wagner, de efectele destabilizatoare asupra regiunii și de riscul pe care aceștia îl reprezintă pentru suveranitatea Belarusului.

Am adoptat sancțiuni ca răspuns la represiunea împotriva tuturor vocilor independente și împotriva persoanelor care aparțin minorităților naționale, precum și ca răspuns la încălcările dreptului internațional și la sprijinul acordat războiului de agresiune al Rusiei împotriva Ucrainei de către regimul lui Lukașenko. Cel mai recent pachet de sancțiuni abordează încălcările drepturilor omului și înrăutățirea constantă a represiunii interne și transmite semnalul că UE continuă să fie pe deplin angajată în sprijinirea drepturilor omului și a democrației. Acesta abordează și riscul eludării sancțiunilor. UE va continua să exercite presiuni asupra regimului belarus atât timp cât va fi necesar.

UE salută și sprijină eforturile mișcării democratice din Belarus. Hotărârea populației din Belarus care, expunându-se unui risc major la nivel personal, continuă să susțină democrația este un factor important care dă speranță. UE oferă sprijin victimelor represiunii, apărătorilor drepturilor omului, organizațiilor societății civile, mass-mediei independente și jurnaliștilor independenți, studenților și întreprinderilor din exil, precum și inițiativelor care vizează protejarea identității, a culturii și a limbii belaruse.

Facem apel la autoritățile din Belarus să se implice într-un dialog veritabil și incluziv cu toate elementele societății, care să conducă la alegeri libere și corecte. Odată ce Belarusul se angajează într-o tranziție democratică, UE este hotărâtă să ajute această țară să își stabilizeze economia și să își reformeze instituțiile. Obiectivul nostru este de a contribui la consolidarea rezilienței și la sporirea reformelor democratice, de a crea noi locuri de muncă și de a îmbunătăți nivelul de trai al cetățenilor, inclusiv prin intermediul unui plan cuprinzător de sprijin economic în valoare de până la 3 miliarde EUR pentru un Belarus democratic.

UE va fi alături de cetățenii belaruși oricât va fi nevoie pe calea acestora către o țară independentă, democratică și prosperă, ca parte a unei Europe pașnice.

Sursa: 1. Reprezentanța în România a Comisiei Europene

2. https://www.consilium.europa.eu/

3. https://www.europarl.europa.eu/

|  |  |
| --- | --- |
|  | Sunaţi la numărul gratuit\* valabil pentru toate cele 27 de state-membre în cursul orelor de lucru  (9-8:30 CET în timpul săptămânii) 00 800 6 7 8 9 10 11  sau sunaţi la numărul de telefon + 32-2-299.96.96 accesibil de oriunde din lume (tarif normal). |
| *\*Anumiţi operatori de telefonie mobilă nu permit accesul la numerele cu prefixul 00800 sau taxează aceste apeluri. În unele cazuri, aceste apeluri pot fi taxate dacă sunt efectuate de la o cabină telefonică sau de la hotel.* | |

Acest Buletin Informativ vă aparţine şi ne dorim să cuprindă exact informaţiile care prezintă interes pentru dumneavoastră.

Sugestiile referitoare la genul de informaţie pe care doriţi să o regăsiţi în cuprinsul Buletinului informativ pot fi transmise pe adresa de poştă electronică.

**Instituţia Prefectului - Judeţul Hunedoara**

Deva, 330025, Bdul 1 Decembrie 1918, nr. 28

**Tel.: 0254 211 850/1**;

**Fax: 0254 215 099**; **0254 215 010**

[prefhd@prefecturahunedoara.ro](mailto:prefhd@comser.ro); https://hd.prefectura.mai.gov.ro/